- 2 -

แบบรายงานตามข้อเสนอแนะผลการตรวจราชการ
ของผู้ตรวจราชการกระทรวงมหาดไทย (นายอำพล  พงศ์สุวรรณ)
รับผิดชอบเขตตรวจราชการที่ 6 กลุ่มจังหวัดภาคใต้ฝั่งอันดามัน
จังหวัดกระบี่ ตรัง พังงา ภูเก็ต ระนอง สตูล
ประจำเดือนมิถุนายน 2566
	ลำดับ
	ประเด็นการตรวจราชการตามนโยบายของรัฐบาลและกระทรวงมหาดไทย
	ผลการดำเนินการตามข้อเสนอแนะ

	1.
	ประเด็นนโยบายและข้อสั่งการสำคัญ เดือนมิถุนายน 2566
1.1 การดำเนินการบำรุงรักษาฟื้นฟูแหล่งน้ำศักดิ์สิทธิ์เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา
           ขอให้จังหวัดในเขตตรวจราชการที่ 6 วางแผนพัฒนาและบูรณาการการพัฒนาแหล่งน้ำศักดิ์สิทธิ์ให้เป็นแหล่งเรียนรู้ทางประวัติศาสตร์ และแหล่งท่องเที่ยวของจังหวัด รวมทั้งกำชับนายอำเภอพื้นที่ที่ตั้งแหล่งน้ำศักดิ์สิทธิ์ ประสานความร่วมมือกับหน่วยงานเจ้าของพื้นที่ที่มีแหล่งน้ำศักดิ์สิทธิ์ และองค์กรปกครองส่วนท้องถิ่น จัดกิจกรรมจิตอาสา “เราทำความดี ด้วยหัวใจ” ทุกเดือน เพื่อร่วมกันพัฒนาบริเวณแหล่งน้ำศักดิ์สิทธิ์ และปรับภูมิทัศน์โดยรอบให้สะอาด สวยงาม สมพระเกียรติ
	

	
	1.2 การขับเคลื่อนเป้าหมายการพัฒนาที่ยั่งยืน (SDGs) ในส่วนของกระทรวงมหาดไทย “76 จังหวัด 76 คำมั่นสัญญา 17 เป้าหมายการพัฒนา เพื่อประเทศไทยที่ยั่งยืน”
            ขอให้จังหวัดในเขตตรวจราชการที่ 6 กำกับติดตามการขับเคลื่อนโครงการ/กิจกรรมตามแผนปฏิบัติการขับเคลื่อน SDGs และนำผลจากการเข้าร่วมกิจกรรม Workshop SDGs ที่กระทรวงมหาดไทยร่วมกับสหประชาชาติ ประจำประเทศไทย จัดขึ้นเมื่อวันที่ 9 ธันวาคม 2565 ใน 6 กลุ่มกิจกรรม ไปดำเนินการขยายผลการขับเคลื่อน SDGs ในพื้นที่จังหวัดให้เกิดผลเป็นรูปธรรมตามคำมั่นสัญญา “1 จังหวัด 1 คำมั่นสัญญา เพื่อความเท่าเทียม เพื่อการพัฒนาที่ยั่งยืน” โดยกำหนดตัวชี้วัดในแต่ละเป้าหมายให้ชัดเจน 
	

	2.
	ประเด็นการตรวจราชการตามแผนการตรวจราชการ

2.1  การจัดกิจกรรมเฉลิมพระเกียรติพระบาทสมเด็จพระเจ้าอยู่หัว            เนื่องในโอกาสมหามงคลเฉลิมพระชนมพรรษา 28 กรกฎาคม 2566 (โครงการพัฒนาฟื้นฟูและแก้ไขปัญหาแหล่งน้ำ)
            ขอให้จังหวัดในเขตตรวจราชการที่ 6 จัดกิจกรรมในรูปแบบจิตอาสาภาคประชาชนอย่างต่อเนื่อง เพื่อให้ประชาชนได้มีส่วนร่วมในการคิด ริเริ่ม และร่วมกิจกรรมจิตอาสาในการพัฒนา ฟื้นฟู และแก้ไขปัญหา        แหล่งน้ำในพื้นที่จังหวัด 
	

	
	2.2 การขับเคลื่อนโครงการอำเภอบำบัดทุกข์ บำรุงสุข แบบบูรณาการอย่างยั่งยืน, โครงการหนึ่งตำบล หนึ่งหมู่บ้านยั่งยืน (Sustainable Village) และข้อมูลการดำเนินการแก้ปัญหาความยากจนในระบบ Thai QM

       2.2.1 โครงการอำเภอบำบัดทุกข์ บำรุงสุข แบบบูรณาอย่างยั่งยืน
                 ขอให้จังหวัดในเขตตรวจราชการที่ 6 กำกับ ติดตามการขับเคลื่อนโครงการสำคัญ Project Brief ของแต่ละอำเภอให้เป็นไปตามแผนที่กำหนดไว้       โดยลงพื้นที่ตรวจเยี่ยมให้กำลังใจ และให้ความสำคัญกับการพัฒนาทีมงานขับเคลื่อนโครงการอำเภอบำบัดทุกข์ บำรุงสุข แบบบูรณาการอย่างยั่งยืน โดยมีการสรุปบทเรียนอำเภอที่เป็น Best Practice นำไปจัดการความรู้ ถ่ายทอดกระบวนการทำงานให้กับทีมอำเภออื่น ๆ เพื่อนำไปปรับใช้ต่อไป

	

	
	       2.2.2 โครงการหนึ่งตำบล หนึ่งหมู่บ้านยั่งยืน (Sustainable Village) และข้อมูลการดำเนินการแก้ปัญหาความยากจนในระบบ Thai QM


ขอให้จังหวัดในเขตตรวจราชการที่ 6 กำกับ ติดตาม การดำเนินโครงการหนึ่งตำบลหนึ่งหมู่บ้านยั่งยืนฯ ให้เป็นไปตามแผนการขับเคลื่อน และเกิดผลเป็นรูปธรรม รวมทั้งกำชับนายอำเภอ นำทีมลงพื้นที่        ตรวจเยี่ยม และประเมินผลหมู่บ้านตามเกณฑ์พื้นฐาน 8 ข้อ และตัวชี้วัด 5 มิติ 56 ตัวชี้วัด และนำไปขยายผลการดำเนินการในทุกหมู่บ้านต่อไป
	

	
	2.3 การติดตามการขับเคลื่อนการแก้ไขปัญหาน้ำเสียโดยการติดตั้งบ่อดักไขมันบำบัดน้ำเสียในอาคารขององค์กรปกครองส่วนท้องถิ่น
      1) ขอให้จังหวัด ติดตาม เร่งรัดการดำเนินงานการแก้ไขปัญหาน้ำเสียโดยการติดตั้งบ่อดักไขมันบำบัดน้ำเสียในอาคารขององค์กรปกครองส่วนท้องถิ่น ดังนี้
          (1) การออกเทศบัญญัติ/ข้อบัญญัติขององค์กรปกครองส่วนท้องถิ่น เรื่อง การติดตั้งบ่อดักไขมันบำบัดน้ำเสียในอาคาร ให้ครบทุกแห่ง และการบังคับใช้เทศบัญญัติ/ข้อบัญญัติฯ ดังกล่าว
           (2) การติดตั้งบ่อดักไขมันในสถานศึกษาในสังกัดองค์กรปกครองส่วนท้องถิ่น ให้ครบทุกแห่ง 
     2) ขอให้นายอำเภอ ร่วมกับเทศบาลในพื้นที่ จัดทีมลงพื้นที่ตรวจติดตามและให้คำแนะนำการดำเนินการติดตั้งบ่อดักไขมันบำบัดน้ำเสียในร้านอาหาร ตลาด และโรงแรมในเขตเทศบาล         

